6558 personer valgte at besøge Karolinelund, da den nyrenoverede bypark i går slog dørene op til sæsonen 2007.

Efter parken nu er kommet på kommunale hænder var det rådmand Henrik Thomsen (SF), der i går indviede Karolinelund, hvor entréen nu er gratis. 6558 gæster besøgte Karolinelund den første dag, hvilket er det højeste antal i mange år. Ivan Pedersen åbnede "Rock i Lunden"- konceptet, hvor mange gæster også var mødt op til koncerten. Aftenen kulminerede med et kæmpe brag af et fyrværkeri, som blev fyret af på toppen af Nordkraft.